এসআইআর প্রস্তুতি তুঙ্গে, নেতা-কর্মীদের জরুরী বৈঠকে ডাকলেন অভিষেক

কলকাতা: বঙ্গে এসআইআর প্রক্রিয়া শুরু হতেই রাজনৈতিক আলোচনা তুঙ্গে। ২৮ অক্টোবর থেকে চলছে বিএলও –দের প্রশিক্ষণ পর্ব। চলবে ৪ নভেম্বর পর্যন্ত। এই পরিস্থিতিতে ব্লক লেভেল এজেন্ট বা বিএলএ-দের নিয়ে জরুরি-ভিত্তিতে প্রস্তুতি বৈঠকে বসতে চলেছে তৃণমূল।

জানা গিয়েছে, বৃহস্পতিবার দুপুর থেকেই দফায় দফায় প্রশিক্ষণ শুরু করতে চলেছেন দলের সর্বভারতীয় সাধারণ সম্পাদক অভিষেক বন্দ্যোপাধ্যায়। তবে শুক্রবার আসল বৈঠক হওয়ার কথা রয়েছে। বিকেল চারটে নাগাদ শুরু হতে পারে বৈঠক। বৈঠকে থাকবেন মন্ত্রী, সাংসদ, বিধায়ক থেকে ব্লক স্তরের নেতা-কর্মীরা। এছাড়াও, তৃণমূলের আরও এক সিদ্ধান্ত, এতদিন যাঁরা ভোটার তালিকা স্ক্রুটিনির কাজ করেছেন, যাঁরা সমস্ত ভোটারকে চেনেন, তাঁরা বিএলও এবং দলের এজেন্টদের সঙ্গে থাকবেন। যেসব এজেন্ট এতদিন এই কাজ করে এসেছেন এবং অভিজ্ঞ, এজেন্ট হিসাবে তাঁরাই থাকছেন। কিছু ক্ষেত্রে যোগ‌্য হিসাবে কিছু রদবদল করা হয়েছে।

আরও পড়ুন: পানিহাটিতে NRC আতঙ্কে আত্মহত্যা, কী বললেন অভিষেক?

সূত্রের খবর, আজ দফায় দফায় বিএলএ-দের নিয়ে দলীয় স্তরে প্রশিক্ষণ চলবে। তার নেতৃত্বে থাকবেন অভিষেক বন্দ্যোপাধ্যায়। আর শুক্রবার এসআইআরের প্রস্তুতি নিয়ে ভার্চুয়াল বৈঠক। তাতে ৬ হাজারের বেশি সাংসদ, বিধায়ক, মন্ত্রী থেকে ব্লকস্তরের নেতা-কর্মী সকলকে ডাকা হয়েছে। সূত্রের খবর, বুথ স্তরের এজেন্টদের কাজ কীভাবে করতে হবে, তা বুঝিয়ে দেবেন অভিষেক নিজে।

দেখুন খবর: