বাংলায় SIR, আজ মেগা বৈঠক দলীয় নেতাদের, কী বার্তা দেবেন অভিষেক?

কলকাতা: এসআইআর প্রস্তুতি নিয়ে বৈঠক। আজ বিকেল ৪টে থেকে ৭টা পর্যন্ত জেলাশাসকদের সঙ্গে ভিডিও কনফারেন্সে বৈঠক করবেন অভিষেক বন্দ্যোপাধ্যায়। তৃণমূলের সব আধিকারিকদের নিয়ে বৈঠক করবেন অভিষেক।

এসআইআর বা বিশেষ নিবিড় সংশোধন, যা ঘিরে প্রথম থেকেই রাজনৈতিক বিতর্ক তুঙ্গে। এবার এসআইআর প্রক্রিয়াকে কেন্দ্র করে প্রস্তুতি পর্বে নামল তৃণমূল কংগ্রেস । সূত্রের খবর, এসআইআর পর্যায়ে দলের সক্রিয় ভূমিকা নিশ্চিত করতে ব্লক লেভেল এজেন্ট (BLA)–দের নিয়ে জরুরি প্রস্তুতি বৈঠকে বসছেন দলের সর্বভারতীয় সাধারণ সম্পাদক অভিষেক বন্দ্যোপাধ্যায় ।

আরও পড়ুন: SIR নিয়ে কলকাতা হাইকোর্টে মামলা, কী আবেদন? কবে শুনানি?

এসআইআর নিয়ে দলের করণীয় কী হবে সে ব্যাপারে সংগঠনে বার্তা দিতে আজ ভার্চুয়াল বৈঠক করবেন অভিষেক বন্দ্যোপাধ্যায়। রাজ্য, জেলা ও ব্লক স্তরের কয়েক হাজার নেতা ওই বৈঠকে যোগ দেবেন। দলকে অভিষেক কী বার্তা দেন সেই খবরে নজর থাকবে।

দেখুন খবর: