ভার্চুয়াল বৈঠকে দলীয় নেতাদের কী বার্তা অভিষেকের? দেখুন বড় খবর

ওয়েব ডেস্ক: এসআইআর (SIR) কার্যকর হওয়ার পর থেকেই তা নিয়ে চূড়ান্ত প্রস্তুতি শুরু করেছে তৃণমূল (TMC)। কোনও বৈধ ভোটারের নাম যেন ভোটার তালিকা থেকে বাদ না যায়, সেই কারণে শুক্রবার দলের সর্বস্তরের নেতা কর্মীদের সঙ্গে ভার্চুয়াল বৈঠক করে একগুচ্ছ নির্দেশিকা জারি করলেন দলের সর্বভারতীয় সাধারণ সম্পাদক অভিষেক বন্দোপাধ্যায় (Abhishek Banerjee)। কী কী সিদ্ধান্ত হল বৈঠকে?

জানা গিয়েছে, আগামী ৪ নভেম্বর থেকে ৪ ডিসেম্বর পর্যন্ত রাজ্যজুড়ে হেল্প ডেস্ক চালু করছে তৃণমূল। সকাল ৯টা থেকে বিকেল ৫টা পর্যন্ত মোট ৬২০০ হেল্পডেস্ক কাজ করবে। এসআইআর সংক্রান্ত জনতার সমস্ত সমস্যার সমাধান করতে এই হেল্প ডেস্ক। তবে এই কাজের সময় বিএলও –দের কার্যত ছায়াসঙ্গী হওয়ার জন্য পরামর্শ দিয়েছে অভিষেক। আজকের এই বৈঠকে যোগ দেন দলের সাংসদ, বিধায়ক, ব্লক সভাপতি, পঞ্চায়েত প্রধান সহ প্রায় ১৫ হাজারের বেশি নেতা কর্মীরা।

আরও পড়ুন: মুখ্য নির্বাচনী আধিকারিককে চিঠি মহম্মদ সেলিমের, কী দাবি?

বাংলায় এসআইআর বা বিশেষ নিবীড় সংশোধনের কাজ শুরু হয়েছে। এই মুহুর্তে বিএলও-দের প্রশিক্ষণের কাজ চলছে। ৪ নভেম্বর থেকে ৪ ডিসেম্বর পর্যন্ত বাড়ি বাড়ি গিয়ে ফর্ম বিলি ও ভোটার তালিকা পরীক্ষার কাজ চলবে। আর সেই সময়টাতেই হেল্প ডেস্ক চালু করতে চলেছে তৃণমূল। গ্রাম ও পুর এলাকা সর্বত্রই তৈরি হবে এই হেল্প ডেস্ক। সেখানে থাকবে ইন্টারনেট পরিষেবা। এসআইআর-র ফর্ম ফিলআপ করতে কোথাও সমস্যা হলে তা সমাধান করে দেবেন হেল্প ডেস্কের কর্মীরা। এচাড়াও, কোনও অভিযোগ জানানোর হলে দিদির দূত অ্য়াপ খোলা থাকবে। পাশাপাশি, দিনের সমস্ত কাজের খুঁটিনাটি রিপোর্ট দিনের শেষে পাঠাতে হবে অভিষেকের দফতরে।

শুক্রবার ভার্চুয়াল বৈঠকে অভিষেক বিএলএ –দের কার্যত নির্দেশ দিয়েছেন, ছায়াসঙ্গী হওয়ার জন্য। ১ মিনিটের জন্যও যেন বিএলএ –দের চোখের আড়াল না করা হয়, সেই নির্দেশ দেওয়া হয়েছে। অভিষেকের অভিযোগ, বিজেপির লক্ষ্য নাম না থাকা বৈধ ভোটারদের নাম তোলা ও অবৈধ ভোটারের নাম নথিভুক্ত করা। সেই কারণে গোটা সময়টি বিএলএ-দের ছায়াসঙ্গী হওয়ার নির্দেশ।

দেখুন খবর:

The post ভার্চুয়াল বৈঠকে দলীয় নেতাদের কী বার্তা অভিষেকের? দেখুন বড় খবর first appeared on KolkataTV.